सभी डॉक्टरों ने प्लास्टिक पर बैन, कार्बन टैक्सेशन, कूड़े को जलाना कम करने और रीसाइकलिंग पर इनसेंटिव देने जैसे कदम उठाने की मांग की है। यह स्टडी ई-मेडिनेक्सेस द्वारा की गई है। ई-मेडिनेक्सेस के एडिटर इन चीफ और आईएमए के महासचिव डॉक्टर के. के. अग्रवाल ने कहा कि एक अनुमान के मुताबिक पूरी दुनिया में 235 मिलियन लोग अस्थमा से पीड़ित हैं। इस स्टडी में अस्थमा और तंबाकू के सेवन का सीधा संबंध बहुत कम माना गया है।
डॉक्टरों के अनुसार बचपन में अस्थमा होने की आशंका ज्यादा होती है। मेडिकल फील्ड से जुड़े लोगों का भी मानना है कि स्वास्थ्य एवं परिवार कल्याण मंत्रालय, पेयजल और स्वच्छता, पेट्रोलियम एवं प्राकृतिक गैस, रसायन एवं उर्वरक, अर्बन डिवेलपमेंट और रोड ट्रांसपोर्ट एंड हाइवे मिनिस्ट्री को मिलकर पल्यूशन कंट्रोल पर काम करना होगा। 90 पर्सेंट डॉक्टरों का कहना है कि केवल इसी तरीके से पल्यूशन को कंट्रोल किया जा सकता है।
hin_Deva hin_Deva